CELEX: 32021D0332
Language: el
Date: 2021-02-22 00:00:00
Title: Απόφαση (ΕΕ) 2021/332 του Συμβουλίου της 22ας Φεβρουαρίου 2021 για τη θέση που πρέπει να ληφθεί εξ ονόματος της Ευρωπαϊκής Ένωσης στο Παγκόσμιο φόρουμ της Οικονομικής Επιτροπής των Ηνωμένων Εθνών για την Ευρώπη για την Εναρμόνιση των Κανονισμών για τα Οχήματα όσον αφορά τις προτάσεις τροποποίησης των κανονισμών αριθ. 13, 13-H, 18, 30, 41, 46, 48, 53, 54, 67, 74, 75, 79, 86, 97, 98, 106, 107, 113, 116, 117, 118, 123, 124, 125, 141, 142, 148, 149, 150, 152, 154 και 157 του ΟΗΕ και τον κανονισμό του ΟΗΕ για το σύστημα καταγραφής δεδομένων συμβάντος, όσον αφορά την πρόταση τροποποίησης του παγκόσμιου τεχνικού κανονισμού αριθ. 9, όσον αφορά την πρόταση τροποποίησης του ενοποιημένου ψηφίσματος R.E.5, όσον αφορά τις προτάσεις έκδοσης τεσσάρων νέων κανονισμών του ΟΗΕ σχετικά με το σύστημα καταγραφής δεδομένων συμβάντος, σχετικά με την προστασία των μηχανοκίνητων οχημάτων από μη εξουσιοδοτημένη χρήση και την έγκριση της διάταξης προστασίας από μη εξουσιοδοτημένη χρήση, σχετικά με την έγκριση συστημάτων ακινητοποίησης και την έγκριση οχήματος αναφορικά με το σύστημα ακινητοποίησής του και σχετικά με την έγκριση συστήματος συναγερμού οχήματος και την έγκριση οχήματος αναφορικά με το σύστημα συναγερμού του, όσον αφορά την πρόταση νέου αμοιβαίου ψηφίσματος M.R.4 και όσον αφορά τις προτάσεις ερμηνευτικών εγγράφων για τους κανονισμούς αριθ. 155 και 156 του ΟΗΕ

25.2.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 65/55
               
            
         ΑΠΟΦΑΣΗ (ΕΕ) 2021/332 ΤΟΥ ΣΥΜΒΟΥΛΙΟΥ
         της 22ας Φεβρουαρίου 2021
         για τη θέση που πρέπει να ληφθεί εξ ονόματος της Ευρωπαϊκής Ένωσης στο Παγκόσμιο φόρουμ της Οικονομικής Επιτροπής των Ηνωμένων Εθνών για την Ευρώπη για την Εναρμόνιση των Κανονισμών για τα Οχήματα όσον αφορά τις προτάσεις τροποποίησης των κανονισμών αριθ. 13, 13-H, 18, 30, 41, 46, 48, 53, 54, 67, 74, 75, 79, 86, 97, 98, 106, 107, 113, 116, 117, 118, 123, 124, 125, 141, 142, 148, 149, 150, 152, 154 και 157 του ΟΗΕ και τον κανονισμό του ΟΗΕ για το σύστημα καταγραφής δεδομένων συμβάντος, όσον αφορά την πρόταση τροποποίησης του παγκόσμιου τεχνικού κανονισμού αριθ. 9, όσον αφορά την πρόταση τροποποίησης του ενοποιημένου ψηφίσματος R.E.5, όσον αφορά τις προτάσεις έκδοσης τεσσάρων νέων κανονισμών του ΟΗΕ σχετικά με το σύστημα καταγραφής δεδομένων συμβάντος, σχετικά με την προστασία των μηχανοκίνητων οχημάτων από μη εξουσιοδοτημένη χρήση και την έγκριση της διάταξης προστασίας από μη εξουσιοδοτημένη χρήση, σχετικά με την έγκριση συστημάτων ακινητοποίησης και την έγκριση οχήματος αναφορικά με το σύστημα ακινητοποίησής του και σχετικά με την έγκριση συστήματος συναγερμού οχήματος και την έγκριση οχήματος αναφορικά με το σύστημα συναγερμού του, όσον αφορά την πρόταση νέου αμοιβαίου ψηφίσματος M.R.4 και όσον αφορά τις προτάσεις ερμηνευτικών εγγράφων για τους κανονισμούς αριθ. 155 και 156 του ΟΗΕ
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 114, σε συνδυασμό με το άρθρο 218 παράγραφος 9,
         Έχοντας υπόψη την πρόταση της Ευρωπαϊκής Επιτροπής,
         Εκτιμώντας τα ακόλουθα:
         
                     (1)
                  
                  
                     Με την απόφαση 97/836/ΕΚ του Συμβουλίου (1), η Ένωση προσχώρησε στη συμφωνία της Οικονομικής Επιτροπής των Ηνωμένων Εθνών για την Ευρώπη (ΟΕΕ/ΗΕ) σχετικά με την υιοθέτηση ομοιόμορφων τεχνικών προδιαγραφών για τροχοφόρα οχήματα, εξοπλισμό και εξαρτήματα τα οποία δύνανται να τοποθετηθούν και/ή να χρησιμοποιηθούν σε τροχοφόρα οχήματα και τις συνθήκες για την αμοιβαία αναγνώριση των εγκρίσεων που χορηγούνται με βάση τις προδιαγραφές αυτές («αναθεωρημένη συμφωνία του 1958»). Η αναθεωρημένη συμφωνία του 1958 άρχισε να ισχύει στις 24 Μαρτίου 1998.
                  
               
                     (2)
                  
                  
                     Με την απόφαση 2000/125/ΕΚ του Συμβουλίου (2), η Ένωση προσχώρησε στη συμφωνία που αφορά την κατάρτιση παγκόσμιων τεχνικών κανονισμών για τα τροχοφόρα οχήματα, τον εξοπλισμό και τα εξαρτήματα που μπορούν να τοποθετούνται και/ή να χρησιμοποιούνται σε τροχοφόρα οχήματα («παράλληλη συμφωνία»). Η παράλληλη συμφωνία άρχισε να ισχύει στις 15 Φεβρουαρίου 2000.
                  
               
                     (3)
                  
                  
                     Ο κανονισμός (ΕΕ) 2018/858 του Ευρωπαϊκού Κοινοβουλίου και του Συμβουλίου (3) θεσπίζει διοικητικές διατάξεις και τεχνικές απαιτήσεις για την έγκριση τύπου και τη διάθεση στην αγορά όλων των νέων οχημάτων, συστημάτων, κατασκευαστικών στοιχείων και χωριστών τεχνικών μονάδων. Ο εν λόγω κανονισμός ενσωματώνει τους κανονισμούς που εκδόθηκαν δυνάμει της αναθεωρημένης συμφωνίας του 1958 («κανονισμοί του ΟΗΕ») στο σύστημα έγκρισης τύπου της ΕΕ, είτε ως απαιτήσεις για την έγκριση τύπου είτε ως εναλλακτικές προς την ενωσιακή νομοθεσία απαιτήσεις.
                  
               
                     (4)
                  
                  
                     Σύμφωνα με το άρθρο 1 της αναθεωρημένης συμφωνίας του 1958 και το άρθρο 6 της παράλληλης συμφωνίας, το Παγκόσμιο φόρουμ της ΟΕΕ/HE για την Εναρμόνιση των Κανονισμών για τα Οχήματα («WP.29 της ΟΕΕ/ΗΕ») δύναται να εγκρίνει προτάσεις τροποποίησης κανονισμών του ΟΗΕ, παγκόσμιων τεχνικών κανονισμών του ΟΗΕ («ΠΤΚ του ΟΗΕ») και ψηφισμάτων του ΟΗΕ, καθώς και προτάσεις έκδοσης νέων κανονισμών του ΟΗΕ, ΠΤΚ του ΟΗΕ και ψηφισμάτων του ΟΗΕ σχετικά με την έγκριση οχημάτων. Επιπλέον, σύμφωνα με τις εν λόγω διατάξεις, η WP.29 της ΟΕΕ/ΗΕ δύναται να εγκρίνει προτάσεις χορήγησης αδειών για την εκπόνηση τροποποιήσεων σε ΠΤΚ του ΟΗΕ ή για την εκπόνηση νέων ΠΤΚ του ΟΗΕ και δύναται να εγκρίνει προτάσεις για την επέκταση εντολών για ΠΤΚ του ΟΗΕ.
                  
               
                     (5)
                  
                  
                     Από τις 9 έως τις 11 Μαρτίου 2021, κατά την 183η σύνοδό της, η WP.29 της ΟΗΕ/ΕΕ μπορεί να εγκρίνει τις προτάσεις τροποποίησης των κανονισμών αριθ. 13, 13-H, 18, 30, 41, 46, 48, 53, 54, 67, 74, 75, 79, 86, 97, 98, 106, 107, 113, 116, 117, 118, 123, 124, 125, 141, 142, 148, 149, 150, 152, 154 και 157 του ΟΗΕ και τον νέο κανονισμό του ΟΗΕ για το σύστημα καταγραφής δεδομένων συμβάντος, την πρόταση τροποποίησης του παγκόσμιου τεχνικού κανονισμού αριθ. 9, την πρόταση τροποποίησης του ενοποιημένου ψηφίσματος R.E.5, τις προτάσεις έκδοσης τεσσάρων νέων κανονισμών του ΟΗΕ σχετικά με το σύστημα καταγραφής δεδομένων συμβάντος, σχετικά με την προστασία των μηχανοκίνητων οχημάτων από μη εξουσιοδοτημένη χρήση και την έγκριση της διάταξης προστασίας από μη εξουσιοδοτημένη χρήση, σχετικά με την έγκριση συστημάτων ακινητοποίησης και την έγκριση οχήματος αναφορικά με το σύστημα ακινητοποίησής του και σχετικά με την έγκριση συστήματος συναγερμού οχήματος και την έγκριση οχήματος αναφορικά με το σύστημα συναγερμού του και την πρόταση νέου αμοιβαίου ψηφίσματος M.R.4. Επιπλέον, η WP.29 της ΟΗΕ/ΕΕ πρόκειται να εγκρίνει τις προτάσεις για τα ερμηνευτικά έγγραφα σχετικά με τους κανονισμούς αριθ. 155 και 156 του ΟΗΕ.
                  
               
                     (6)
                  
                  
                     Ενδείκνυται να καθοριστεί η θέση που πρέπει να ληφθεί εξ ονόματος της Ένωσης στην WP.29 της ΟΕΕ/ΗΕ όσον αφορά την έγκριση των εν λόγω προτάσεων, καθώς οι κανονισμοί του ΟΗΕ θα είναι δεσμευτικοί για την Ένωση και, μαζί με τους ΠΤΚ του ΟΗΕ και το ενοποιημένο και το αμοιβαίο ψήφισμα, θα είναι σε θέση να επηρεάσουν καθοριστικά το περιεχόμενο του ενωσιακού δικαίου στον τομέα της έγκρισης τύπου οχημάτων.
                  
               
                     (7)
                  
                  
                     Με βάση την εμπειρία και τις τεχνικές εξελίξεις, οι απαιτήσεις σχετικά με ορισμένα στοιχεία ή χαρακτηριστικά που καλύπτονται από τους κανονισμούς αριθ. 13, 13-H, 18, 30, 41, 46, 48, 53, 54, 67, 74, 75, 79, 86, 97, 98, 106, 107, 113, 116, 117, 118, 123, 124, 125, 141, 142, 148, 149, 150, 152, 154 και 157 του ΟΗΕ και από τον κανονισμό του ΟΗΕ για το σύστημα καταγραφής δεδομένων συμβάντος, καθώς και από το ενοποιημένο ψήφισμα R.E.5, είναι ανάγκη να τροποποιηθούν ή να συμπληρωθούν.
                  
               
                     (8)
                  
                  
                     Επιπλέον, ορισμένες διατάξεις του ΠΤΚ του ΟΗΕ αριθ. 9 είναι ανάγκη να τροποποιηθούν.
                  
               
                     (9)
                  
                  
                     Για να καταστεί δυνατή η τεχνική πρόοδος και να βελτιωθεί η ασφάλεια των οχημάτων και οι δοκιμές των εκπομπών, είναι ανάγκη να εκδοθούν τέσσερις νέοι κανονισμοί του ΟΗΕ σχετικά με το σύστημα καταγραφής δεδομένων συμβάντος, σχετικά με την προστασία των μηχανοκίνητων οχημάτων από μη εξουσιοδοτημένη χρήση και την έγκριση της διάταξης προστασίας από μη εξουσιοδοτημένη χρήση, σχετικά με την έγκριση συστημάτων ακινητοποίησης και την έγκριση οχήματος αναφορικά με το σύστημα ακινητοποίησής του και σχετικά με την έγκριση συστήματος συναγερμού οχήματος και την έγκριση οχήματος αναφορικά με το σύστημα συναγερμού του. Παράλληλα, είναι ανάγκη να εγκριθεί ένα νέο αμοιβαίο ψήφισμα M.R.4 σχετικά με τις πανοραμικές γυάλινες ηλιοροφές,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η θέση που πρέπει να ληφθεί εξ ονόματος της Ένωσης κατά την 183η σύνοδο του Παγκόσμιου φόρουμ της ΟΕΕ/ΗΕ για την Εναρμόνιση των Κανονισμών για τα Οχήματα, που θα διεξαχθεί από τις 9 έως τις 11 Μαρτίου 2021, όσον αφορά τις προτάσεις τροποποίησης των κανονισμών αριθ. 13, 13-H, 18, 30, 41, 46, 48, 53, 54, 67, 74, 75, 79, 86, 97, 98, 106, 107, 113, 116, 117, 118, 123, 124, 125, 141, 142, 148, 149, 150, 152, 154 και 157 του ΟΗΕ και τον κανονισμό του ΟΗΕ για το σύστημα καταγραφής δεδομένων συμβάντος, όσον αφορά την πρόταση τροποποίησης του παγκόσμιου τεχνικού κανονισμού αριθ. 9, όσον αφορά την πρόταση τροποποίησης του ενοποιημένου ψηφίσματος R.E.5, όσον αφορά τις προτάσεις έκδοσης τεσσάρων νέων κανονισμών του ΟΗΕ σχετικά με το σύστημα καταγραφής δεδομένων συμβάντος, σχετικά με την προστασία των μηχανοκίνητων οχημάτων από μη εξουσιοδοτημένη χρήση και την έγκριση της διάταξης προστασίας από μη εξουσιοδοτημένη χρήση, σχετικά με την έγκριση συστημάτων ακινητοποίησης και την έγκριση οχήματος αναφορικά με το σύστημα ακινητοποίησής του και σχετικά με την έγκριση συστήματος συναγερμού οχήματος και την έγκριση οχήματος αναφορικά με το σύστημα συναγερμού του, όσον αφορά την πρόταση νέου αμοιβαίου ψηφίσματος M.R.4 και όσον αφορά τις προτάσεις ερμηνευτικών εγγράφων για τους κανονισμούς αριθ. 155 και 156 του ΟΗΕ (4), είναι να υπερψηφιστούν.
         
         
            Άρθρο 2
            Η παρούσα απόφαση αρχίζει να ισχύει την ημερομηνία έκδοσής της.
         
         
            Βρυξέλλες, 22 Φεβρουαρίου 2021.
            
               
                  Για το Συμβούλιο
               
               
                  Ο Πρόεδρος
               
               J. BORRELL FONTELLES
            
         
         
            (1)  Απόφαση 97/836/ΕΚ του Συμβουλίου, της 27ης Νοεμβρίου 1997, ενόψει της προσχωρήσεως της Ευρωπαϊκής Κοινότητας στη συμφωνία της οικονομικής επιτροπής των Ηνωμένων Εθνών για την Ευρώπη σχετικά με την υιοθέτηση ομοιόμορφων τεχνικών προδιαγραφών για τροχοφόρα οχήματα, εξοπλισμό και εξαρτήματα τα οποία δύνανται να τοποθετηθούν ή/και να χρησιμοποιηθούν σε τροχοφόρα οχήματα και τις συνθήκες για την αμοιβαία αναγνώριση των εγκρίσεων που χορηγούνται με βάση τις προδιαγραφές αυτές («αναθεωρημένη συμφωνία του 1958») (ΕΕ L 346 της 17.12.1997, σ. 78).
         
            (2)  Απόφαση 2000/125/ΕΚ του Συμβουλίου, της 31ης Ιανουαρίου 2000, για τη σύναψη συμφωνίας που αφορά την κατάρτιση παγκόσμιων τεχνικών κανονισμών για τα τροχοφόρα οχήματα, τον εξοπλισμό και τα εξαρτήματα που μπορούν να τοποθετούνται ή/και να χρησιμοποιούνται σε τροχοφόρα οχήματα («παράλληλη συμφωνία») (ΕΕ L 35 της 10.2.2000, σ. 12).
         
            (3)  Κανονισμός (EE) 2018/858 του Ευρωπαϊκού Κοινοβουλίου και του Συμβουλίου, της 30ής Μαΐου 2018, για την έγκριση και την εποπτεία της αγοράς μηχανοκίνητων οχημάτων και των ρυμουλκουμένων τους και των συστημάτων, κατασκευαστικών στοιχείων και χωριστών τεχνικών μονάδων που προορίζονται για τα οχήματα αυτά, για την τροποποίηση των κανονισμών (ΕΚ) αριθ. 715/2007 και (ΕΚ) αριθ. 595/2009 και για την κατάργηση της οδηγίας 2007/46/ΕΚ (ΕΕ L 151 της 14.6.2018, σ. 1).
         
            (4)  Βλ. έγγραφο ST 5991/21 σε http://register.consilium.europa.eu.